**План за развитие на читалищната дейност през 2020г. при**

**Н.Ч.” Отец Паисий-1926г.” с.Красново**

**1.Библиотечна дейност:** - Целогодишно отбелязване на бележити дати и годишнини чрез различни форми на работа.

Срок: през цялата година

-Снабдяване на библиотеката с нови библиотечни документи, като за целта се участва в проекти.

Срок: през цялата година

-Абонамент на вестници и списания, от които се подбират материали за актуалната картотека.

Срок: 15.12.2019г.

Необх.ср.: 150.00лв.

**2.Участие в програми и проекти:** -Към Министерство на културата -Към Община Хисаря

**3.Художествена самодейност:** -Отбелязване на Богоявление

Срок:06.01.2020г.

Необх.ср.: 50.00лв.

–Отпразнуване на Бабинден

Срок: 21.01.2020г.

Необх.ср.: 100.00лв.

–Отбелязване на Трифон Зарезан

Срок: 14.02.2020г.

Необх.ср.: 30.00лв.

–Изнасяне на литературно – музикална програма посветена на 147 годишнината от обесването на Васил Левски.

Срок:19.02.2020г.

–Посещение на децата от ДГ, в библиотеката с цел изнасяне на час посветен на Васил Левски.

Срок: 25.02.2020г.

–С деца от училището и самодейци да се проведе конкурс за най-добре изработена мартеница, като с отличилите се уреди изложба.

Срок: 01.03.2020г.

–За деня на самодееца и Баба Марта да се направи изложба със снимков материал и грамоти спечелени от самодейци и се изнесе програма.

Срок : 01.03.2020г.

–Да се изнесе тържествена програма с песни, рецитал и викторина по случай 142 – та годишнина от освобождението на България от турско робство. Срок : 03.03.2020г.

–Отпразнуване на 8-ми март Ден на жената, като за целта се уреди и изложба с предмети изработени от красновски жени .

Срок:08.03.2020г.

– Посрещане на 1-ва пролет с излет до известна местност и изнасяне на програма пред населението на селото.

Срок:22.03.2020г.

–За Великден да се изнесе програма от самодейците и ученици от училището.

Срок:Преди Великден

- През седмицата на детска книга да се проведат разнообразни конкурси, да се изнесе богата литературна програма, драматизация на приказки.

Срок:30.04.2020г.

Необх.ср.:50.00лв.

-За деня на българската армия 6-ти май да се поднесат цветя пред паметника на загиналите воини.

Срок:05.05.2020г. -През седмицата на детската книга да се проведят разнообразни конкурси , да се изнесе богата литературна програма, драматизация на приказки

Срок:30.04.2020г.

Необх.ср.:50.00лв.

–За деня на българската армия -6-ти май да се поднесат цветя пред паметника на загиналитевоини.

Срок:05.05.2020г. –Денят на славянската писменост и култура да се отбележи с богата програма съвместно с учениците от училището.

Срок:24.05.2020г. -1-ви юни Ден на детето да се отбележи с различни конкурси, състезания между децата от ДГ до 8-ми клас Срок:01.06.2020г.

Необх.ср.:50.00лв.

–За празниците на гр.Хисаря групата ни да вземе дейно участие. Срок :15.06.2020г.

–На месния традиционен събор ГИФ да изнесе музикална програма, да се направи кулинарна изложба и уреди етнографска Срок: 08.09.2020г.

Необх.ср.:50.00лв. –Самодейците ни да вземат участия в някои от националните ни фестивали за афтентичен фолклор и народни песни Срок:през цялата година -Отбелязване на деня на народните будители съвмесно с ученици от училището

Срок:01.11.2020г. –Посрещане на Коледните и Новогодишни празници с богата програма с цялото население на селото в читалището Срок:29.12.2020г.

–Целогодишно гостуване на ГИФ от Общината и страната на наша сцена

Срок:през цялата година

09.11.2020г. Изготвил:

С.Красново Генка Цъцарова

Работник в библиотека .

Председател: .

Пана Димитрова

Н.Ч’’ Отец Паисий-1926г.с.Красново

До Кмета

на Община Хисаря

Госпожо Кмет,

Приложено Ви изпращам годишния отчет за дейността на читалището през 2017г. приет на Общо събрание на 04.01.2018г. с протокол №1

с. Красново изготвил: Генка Цъцарова

20.03.2018г. работник библиотека

**Отчет за дейността на Н.Ч. “Отец Паисий-1926г“. с. Красново**

1Н.Ч.“Отец Паисий-1926г.“ с. Красново е регистрирано в Пловдивски Окръжен съд с Решение №490/28.11.2016г., с булстат 000457480 и е вписано в регистъра към Министерство на културата с №519/28.11.2016г. Читалището се ръководи от Общо събрание ,Читалищно настоятелство с председател Пана Стоянова Димитрова както и от Проверителна комисия, като на щатна длъжност е 1бр.-работник в библиотека.

Н. Ч. “Отец Паисий-1926г“.с.Красново се стреми да задоволява потребностите на населението свързани с развитието на културния живот, запазване на традициите и обичаите на красновското население и разширяване на знанията на гражданите.

Материалната база на читалището е 1 080м.кв., като в нея се помещава и кметството, разполага с 2бр. зали: заседателна, която е 42м.кв., киносалон с балкон с 350 места, гримьорна, кабинет на работника, библиотека разположена на площ от 153м.кв.

В читалището съществуват групи за автентичен и изворен фолклор и група за стари градски песни.

Библиотечният фонд на библиотеката има 11487 библиотечни единици. Читателите през изминалата година са 137 като 67 от тях са деца.

Раздадени са 1555 библиотечни документа като 1012 са художествена литература за възрастни и 543т.за деца. През годината са направени 31 устни справки.

Дейности организирани от читалището и в партньорство:

1.Богоявление-отбелязва се от самодейци, църквата и кметството.

2.Бабинден- отпразнува се от самодейци и цялото население.

3.Трифон Зарезан- съвместно с кметството.

4.Тържество с викторина и рецитал посветени на 144г. от обесването на Васил Левски.

5.Тодоров ден- съвместно с кметството.

6.Баба Марта и Денят на самодееца се отпразнува със самодейците, деца и жители на селото, като за целта се изнесе богата литературно-музикална програма.

7.Националният празник на Република България се отпразнува от цялото население като за целта самодейците изнесоха програма включваща рецитал и песни посветени на Освобождението на Р. България и се поднесоха цветя на паметните плочи.

8.Международният ден на жената – 8 март се отпразнува с цялото население с богата програма във фоайето на читалището.

9. Първа пролет се посрещна от самодейците и жители на селото с излет до близка местност.

10.Програма-рецитал по случай 295г. от рождението на Паисий Хилендарски и 255г. от написването на „История славянобългарска“

11.Участие на ГИФ в Балканския шампионат по фолклор „Евро-фолк Жива вода 2017г.“ в гр. Хисаря.

12.На традиционния събор на селото самодейците изнесоха музикална програма.

13.Участие на ГИФ в НФФ „По терлици и шевици“ с.Царацово.

14.Програма-рецитал по случай Деня на народните будители.

15.Деня на християнското семейство се отпразнува със самодейци и жители на селото в салона на читалището с програма.

16.Коледните и Новогодишни празници се отпразнуваха съвместно с училището.

17.Няма бележита дата и събитие, за което в библиотеката да не е уредена витрина.

### **У с т а в**

**на**

## **Народно читалище**

## **“Отец Паисий-1926г.”**

**с.Красново, общ.Хисаря, обл.Пловдивска**

тел. 0879163149

#### Глава първа

##### ОБЩИ ПОЛОЖЕНИЯ

Чл.1С този устав, съобразен със Закона за народните читалища се уреждат основните положения на вътрешно нормативната уредба на читалището в зависимост от специфичните условия, при които се развива неговата дейност.

Чл.2./1/Народно читалище “Отец Паисий – 1926г.” с.Красново е традиционно самоуправляващо се българско сдружение в с.Красново, което изпълнява и държавни културно-просветни задачи. В неговата дейност могат да участват всички физически лица без оглед на ограничения на възраст, пол, политически и религиозни възгледи и етническо самосъзнание

/2/ Народно читалище “Отец Паисий – 1926г.” е юридическо лице с нестопанска цел със седалище с. Красново, общ. Хисаря, обл. Пловдивска и адрес на управление – с. Красново.

/3/ Читалището е вписано в регистъра на Министерството на културата под № 519 от 12.07.2001 г.

Чл.3 Наименованието е :

“Народно читалище “Отец Паисий – 1926г.” с. Красново, което наименование при необходимост ще се изписва и на латиница по следния начин: Narodno Chitalishte “Otets Paisiy – 1926” s. Krasnovo.

Чл.4 Читалището работи в тясно взаимодействие с училището, културите институти, църквата, обществени и стопански организации,фирми и др.,които извършват или подпомагат културната дейност.

Чл.5 Читалището поддържа най-тесни връзки за сътрудничество и координация на културната дейност, организирана от Общината и участва активно в организацията и провеждането на общоградски и общински културни прояви. Съобразява своята дейност със стратегията на общината в областта на културата.

#### Глава втора

ЦЕЛИ И ЗАДАЧИ

Чл.6 Основната цел на читалището е да задоволява потребностите на населението, свързани със:

1. Развитие и обогатяване на културния живот, социалната и образователна дейност в селото
2. Запазване на обичаите и традициите на населението в селото

Разширяване знанията на гражданите и приобщаването им към ценностите и

1. постиженията на науката ,изкуството и културата.
2. Възпитаване в дух на демократизъм, родолюбие и общочовешка нравственост
3. Възпитаване и утвърждаване на националното самосъзнание
4. Осигуряване на достъп до информация

Чл.7 За постигане на целите по чл.6 читалището извършва основни дейности като:

1.Уреждане и поддържане на общодостъпна библиотека, читалня

2. Развиване и подпомагане на любителското художествено творчество, чрез създаване на колективи и изпълнители в различни жанрове на изкуството, за които има необходимите условия

3. Организиране на празненства,концерти и чествания

4. Организиране на изложби на отделни художници във фоайетата на читалищния дом

5. Събиране и разпространяване на знания за родния край

1. Създаване и съхраняване на музейни колекции съгласно Закона за културното наследство

Чл.8 Читалището може да развива и допълнителна стопанска дейност, свързана с предмета на основната му дейност, в съответствие с действащото законодателство, като използва приходите от нея за постигане на определените в устава му цели.Читалището не разпределя печалби.

Чл.9 Читалището няма право да предоставя собствено или ползвано от него имущество възмездно или безвъздмезно:

1. за хазартни игри и нощни заведения;
2. за дейност на нерегистрирани по Закона за вероизповеданията религиозни общности и юридически лица с нестопанска цел на такива общностиза постоянно ползване от политически партиии организации;
3. на председателя, секретаря, членовете на настоятелството и проверителната комисия и на членовете на техните семейства;

Чл.10 Читалището може да се сдружава с др. читалища за постигане на своите цели, за провеждане на съвместни дейности и инициативи при условията и по реда на Закона за народните читалища.

**Глава трета**

###### У П Р А В Л Е Н И Е

Чл.11/1/ Членовете на читалището са индивидуални, колективни и почетни.

/2/ Индивидуалните членове са действителни и спомагателни. Те са български граждани и са длъжни да спазват устава на читалището, да опазват имуществото на читалището, да участват в читалищната дейност според възможностите си и да не извършват действия, уронващи доброто име на читалището.

1. **Действителните членове** са лица навършили 18 години, които участват в дейноста на читалището, редовно плащат членския си внос и имат право да избират и да бъдат избирани.
2. **Спомагателните членове** са лица под 18 години, които нямат право да избират и да бъдат избирани, те имат право на съвещателен глас.

/3/ **Колективните членове** съдействат за осъществяване на целите и задачите на читалището, подпомагат неговата дейност, поддържат и обогатяват материалната му база и имат право на 1/един/ глас в общото събрание.

**Колективни членове** могат да бъдат:

1. професионални организации;
2. стопански организации;
3. търговски дружества;
4. кооперации и сдружения;
5. културно-просветни и любителски клубове и творчески колективи.

/4/ **Почетни членове** могат да бъдат български и чужди граждани с изключителни заслуги към читалището.

Чл.12 Органи ни читалището са: **общото събрание, настоятелството и проверителната комисия.**

Чл.13./1/ Върховен орган на читалището е Общото събрание.

/2/ Общото събрание се състои от всички членове, имащи право на глас.

Чл.14./1/ Общото събрание:

1.изменя и допълва устава;

2.избира и освобождава членовете на настоятелството, проверителната комисия и председателя;

1. приема вътрешните актове, необходими за организацията на дейността на читалището;
2. изключва членове на читалището;
3. определя основни насоки на дейността на читалището;
4. взема решение за членуване или за прекратяване на членството в читалищното сдружение;
5. приема бюджета на читалището;
6. приема годишния отчет до 30 март на следващата година;
7. определя размера на членския внос;

/2/ Решенията на общото събрание са задължителни за другите органи на читалището.

Чл.15./1/ Редовно общо събрание на читалището се свиква от настоятелството най-малко веднъж в годината, като на 3 /три/ години е отчетно-изборно. Извънредно общо събрание може да бъде свикано по решение на настоятелството, по искане на проверителната комисия или на една трета от членовете на читалището с право на глас. При отказ на насоятелството да свика извънредно общо събрание, до 15 дни от постъпването на искането, проверителната комисия или една трета от членовете на читалището с право на глас могат да свикат извънредно общо събрание от свое име.

/2/ Поканата за събрание трябва да съдържа дневния ред, дата, часа и мястото на провеждането му и кой го свиква. Тя трябва да бъде получена срещу подпис или връчена не по-късно от 7/седем/ дни преди датата на провеждането. В същия срок на вратата на читалището и други общодостъпни места в селото, трябва да бъде залепена поканата за събранието.

/3/ Общото събрание е законно, ако на него присъстват най-малко половината от имащите право на глас членове на читалището. При липса на кворум събранието се отлага с 1/един/ час . Тогава събранието е законно, ако на него присъстват не по-малко от една трета от членовете при редовно общо събрание и не по-малко от половината плюс един от членовете при извънредно общо събрание.

/4/ Решенията по чл.14, ал.1, т. 1,4,10,11 и 12 от Устава се вземат с мнозинство най-малко две трети от всички членове. Останалите решения се вземат с мнозинство повече от половината от присъстващите членове.

/5/ Две трети от членовете на общото събрание на читалището могат да предявят иск пред окръжния съд по седалището на читалището за отмяна на решение на общото събрание, ако то противоречи на закона или устава. Искът се предявява в едномесечен срок от узнаването на

решението, но не по-късно от една година от датата на вземане на решението.

Чл. 16 /1/ Изпълнителен орган на читалището е настоятелството. То се състои най-малко от 5/петима/ членове, избрани за срок от **3/три/ години.** Същите да нямат роднински връзки по права и съребрена линия до четвърта степен.

/2/ настоятелството:

1.свиква общо събрание;

2.осигурява изпълнението на решенията на общото събрание;

3.подготвя и внася в общото събрание проект за бюджет на читалището, утвърждава щата му и годишната програма за културна дейност;

4.подготвя и внася в общото събрание отчет за дейността на читалището;

5.назначава секретаря на читалището и утвърждава длъжностната му характеристика;

1. приема нови членове на читалището въз основа на подадена молба;

/3/ Настоятелството провежда най-малко 4/четири/ заседания годишно.

/4/ Настоятелството взема решение с мнозинство повече от половината на членовете си.

/5/ На първото заседание се избира заместник-председател и се разпределят отговорностите между членовете по отделните направления на дейността.

Чл.17./1/ Председателят на читалището е член на настоятелството и се избира от общото събрание за срок от 3 /три/ години.

/2/ **ПРЕДСЕДАТЕЛЯТ:**

1. организира и ръководи дейността на читалището съобразно закона, устава и решенията на общото събрание;
2. представлява читалището
3. свиква и ръководи заседанията на настоятелството и председателства общото събрание;
4. отчита дейността си пред настоятелството;
5. сключва и прекратява трудовите договори със служителите съобразно бюджета на читалището и въз основа решение на настоятелството.
6. Чл.18 /1/ СЕКРЕТАРЯТ на читалището по право е член на настоятелството.

1.организира изпълнението на решенията на настоятелството, включително решенията за изпълнението на бюджета;

2. организира текущата основна и допълнителна дейност;

3. отговаря за работата на щатния и хонорувания персонал;

4. представлява читалището заедно и поотделно с председателя;

/2/ Секретарят не може да е в роднински връзки с членовете на настоятелството и на проверителната комисия по права и по съребрена линия до четвърта степен, както и да бъде съпруг / съпруга на председателя на читалището.

Чл. 19./1/ **ПРОВЕРИТЕЛНАТА КОМИСИЯ** се състои от 3 /трима/ члена и се избира от общото събрание за срок от 3 /три/ години.

/2/ Членовете на проверителната комисия не могат да бъдат лица, които са в трудовоправни отношения с читалището или са роднини на членове на настоятелството, на председателя или на секретаря по права линия, съпрузи, братя, сестри и роднини по сватовство от първа степен.

/3/ Проверителната комисия осъществява контрол върху дейността на настоятелството, председателя и секретаря на читалището по

спазване на закона, устава и решенията на общото събрание.

/4/ При констатирани нарушения, проверителната комисия уведомява общото събрание на читалището, а при данни за извършено престъпление и органите на прокуратурата.

Чл. 20. Не могат да бъдат избирани за членове на настоятелството и на проверителната комисия, и за секретари, лица, които са осъждани на лишаване от свобода за умишлени престъпления от общ характер.

Чл.21. Членовете на настоятелството, включително председателят и секретарят подават декларации за конфликт на интереси при условията и по реда на Закона за предотвратяване и разкриване на конфликт на интереси. Декларациите се обявяват на интернет страницата на читалището.

Глава четвърта

ИМУЩЕСТВО И ФИНАНСИРАНЕ

Чл. 22. Имущуството на читалището се състои от право на собственост и от други вещни права,вземания,ценни книжа,др.права и задължения.

Чл.23/1/ Читалището набира средства от следните източници:

1. членски внос;
2. културно-просветна и информационна дейност;
3. субсидия от държавния и общинския бюджет;
4. наеми от движимо и недвижимо имущество;
5. дарения и завещания;
6. др.приходи.

/2/Сумите от дарения се изразходват според волята на дарителя или по решение на

настоятелството,ако няма изрично изразена воля на дарителя.

/3/ Читалищното настоятелство може да награждава изявили се читалищни служители,читалищни деятели и самодейни колективи,допринесли за обогатяване на читалищната дейност и популяризиране името на читалището и общината на регионални и национални конкурси и прегледи.

Чл.24 Читалището не може да отчуждава недвижими вещи и да учредява ипотека върхи тях.Движими вещи могат да бъдат отчуждавани,залагани,бракувани или заменени с по-доброкачествени само по решение на настоятелството.

Чл.25 Читалищното настоятелство изготвя годишен отчет за приходите и разходите,които се приемат от общото събрание. Отчетът за изразходваните от бюджета средства,заедно с отчета на дейността,се представят в Община Хисаря.

Чл.26 /1/ Председателят на читалището ежегодно в срок до 10.10.представя на кмета предложения за своята дейност през следващата година.

/2/ Годишната програма за развитие на читалищната дейност в гр.Хисаря,приета от Общински съвет,се изпълнява от читалището въз основа на финансово обезпечени договори,сключени с Кмета на общината.

/3/ Председателят на читалището представя ежегодно до 31.03 пред кмета на общината и Общинският съвет доклад за осъществените читалищни дейности в изпълнение на програмата по ал.2 и за изразходваните от бюджета средства през предходната година.

Чл.27 Счетоводната отчетност се води в пълно съответствие със Закона за счетоводството и приложимото действащо законодателство.

ДОПЪЛНИТЕЛНИ И ЗАКЛЮЧИТЕЛНИ РАЗПОРЕДБИ

1. Читалището има кръгъл печат, в средата с разтворена книга,с надпис около нея:Народно читалище”Отец Паисий-1926г.”село Красново.
2. Празникът на читалището е **на 24.05./май/**

Този нов Устав, е приет на редовно общо събрание на читалището, проведено на 24.10.2016г., съобразно §34 от ПЗР на ЗИД на Закона за народните читалища, обн.ДВ БР.42 от 2009г. и отменя устава на читалището, приет от общото събрание,проведено на 02.07.1997г.

Същият е подписан в два екземпляра от присъстващите действителни членове на читалището, съгласно приложения списък,представляващ неразделна част от Устава.

**Списъчен състав на Настоятелство и Проверителна комисия:**

Председател- Пана Стоянова Димитрова

Работник библиотека- Генка Рангелова Цъцарова

**Настоятелство:**

Пана Стоянова Димитрова

Генка Рангелова Цъцарова

Йона Тодорова Узунова

Донка Петкова Михова

Мария Рангелова Маринова

**Проверителна комисия:**

Петя Неделчева Бакова

Мария Георгиева Събова

Мария Петева Димитрова

**Народно читалище „Отец Паисий -1926г.“ с.Красново, общ.Хисаря, обл.Пловдив**

До Кмета на Община Хисаря

Копие до Председателя на Общински съвет

Госпожо Кмет,

Приложено Ви изпращам програмата за развитие на читалищната дейност през 2020г. при Народно читалище „Отец Паисий-1926г.“ с.Красново одобрена и приета на Общо събрание проведено на 08.11.2019г.

19.11.2019 Работник в библиотека: с.Красново /Генка Цъцарова/